**Eksempel 1: SOP – International økonomi A og Historie B.**

**Emne: Den store depression og coronakrisen i USA**

**1. Indledning**

Gennem tiden har der været en del kriser, der har sat deres præg på verdensøkonomien. En krise,

der anses som en af de værste for USA og deres økonomi, er Den store depression. Dette var

en krise der startede tilbage i slutningen at 1920´erne, og kom som et chok for hele

befolkningen. Kriser kan være svære at forudse, og derfor kan det være svært at forberede sig

både fysisk og mentalt på dem. Det er noget, som hele verden blev mindet om, da Coronaen

pludselig blev en del af vores hverdag. Ingen kunne have forudset en pandemi, og derfor endte

Coronavirusset med at tage verden med storm. Krisen i 30´erne, Den store depression, og

coronakrisen er to kriser der har haft stor betydning for befolkningen i USA, samt resten af

verden. De to kriser har deres ligheder og forskelle. Der er omkring 90 år mellem de to kriser,

hvilket er en del år, hvor der også har været andre kriser. Landene, herunder USA, har med

årene og de mange andre kriser, lært hvordan man skal håndtere den slags på bedst mulig vis.

Enhver krise har sine konsekvenser på den ene eller anden måde. Præsidenten af USA’s

håndtering har stor betydning for en krises påvirkning i landet, og det er noget, som de siddende

præsidenter under kriserne har kunne mærke på egen hånd. En given krise har stor betydning

for USA, da man hele tiden lærer af fortiden. De har kunne lære af forløbet i 30´erne, og dermed

have et bedre udgangspunkt, hvis en lignende krise skulle forekomme. Coronakrisen lever vi

stadigvæk i, og derfor er den så aktuel som muligt. Målet med denne opgave er at finde svar på

de to krisers ligheder og forskelle, samt hvilke samfundsøkonomiske konsekvenser kriserne

førte til med fokus på USA.

**1.1 Opgaveformulering**

**Problemformulering:**

Hvilke forskelle og ligheder er der ved henholdsvis Den store depression og coronakrisen, og

hvilke samfundsøkonomiske konsekvenser førte kriserne til I USA?

**Problemstillinger:**

Hvorfor opstod henholdsvis Den store depression og coronakrisen?

Hvordan udviklede USA´s økonomi sig under de to kriser, og hvilke forskelle og ligheder er

der mellem de to kriser?

Hvilke politiske konsekvenser fik de to kriser for de siddende præsidenter?

**Eksempel 2: SOP Afsætning A og Engelsk A.**

**Emne: Easis og det amerikanske marked**

**Indledning**

Internationalisering er i dag noget, som mange virksomheder fokuserer på og ønsker at kunne gøre. Internationalisering er når en virksomhed har en relation eller et samspil med et eller/og flere andre lande. Dette kan fx være, hvis en virksomhed har produktion i udlandet, eller når en virksomhed sælger deres produkter i et andet land.

Inden en virksomhed kan påbegynde internationaliseringen, er der en nogle ting, som er en nødvendighed og en fordel, at have undersøgt for virksomheden på det pågældende marked. Alle markeder er nemlig forskellige, og der vil altid være nogle forhold, som der skal tages hensyn til, når man ønsker at trænge ind på et nyt eller flere nye markeder. Her vil det blandet andet være rigtig fornuftigt, at kigge på om ens virksomheds produkter passer ind på det pågældende marked og hvordan kulturen er på det pågældende marked.

Tager man udgangspunkt i produktet og kulturen, vil man fx kunne kigge på om produkt passer ind i landets kultur. Her vil det fx ikke være muligt at kunne sælge et produkt, som indeholder gris til et muslimsk land. Hvis man tager udgangspunkt i fx et land som USA, vil man hurtigt kunne komme frem til, at der er nogle væsentlige kulturelle forhold, som der skal tages hensyn til. Dette skal gøres når man, som virksomhed ønsker at trænge ind på det amerikanske marked, og specielt det amerikanske marked for fødevarer.

Men hvad er det for nogle kulturelle forhold i USA, der skal tages hensyn til og hvordan er markedet for fødevarer i USA? Og er dette noget, som virksomheden Easis A/S er i stand til, at kunne tage hensyn til? I dette studieområdeprojekt, vil der først blive redegjort for virksomheden Easis og deres produktsortiment. Herefter vil de kulturelle forhold i USA og det amerikanske marked for fødevarer bliver analysereret. Til sidst, med udgangspunkt i redegørelsen af virksomheden Easis og deres produktsortiment, samt analysen af de kulturelle forhold i USA og det amerikanske marked for fødevarer, vil det blive vurderet, om Easis er i stand til, at kunne trænge ind på det amerikanske marked.

**Problemformulering:**

**Hvordan kan virksomheden Easis – med fokus på kulturelle forhold – trænge ind på det amerikanske marked?**

**Problemstillinger:**

Indledningsvis ønskes en redegørelse for virksomheden Easis.

Herefter ønskes en redegørelse af Easis’ produktsortiment.

Efterfølgende ønskes en analyse af det amerikanske marked for fødevarer og de kulturelle forhold i USA, som er relevant for dette marked. Afslutningsvis vurderes det om Easis har mulighed for, at kunne trænge ind på det amerikanske marked.

**Eksempel 3: SOP Virksomhedsøkonomi A og Finansiering C**

**Emne: Value investment og Danske Bank**

**Indledning:**

Siden Benjamin Graham udgav bøgerne ”Security Analysis” i 1934 og ”Intelligent Investor” i 1949, så har begrebet Value Investment fået stigende opmærksomhed indenfor finansverden.

Value Investment handler om at købe aktier i virksomheder, som er billigere end de burde være, altså en lav kurs med stor indre værdi.

Især den kendte value investor Warren Buffett, har formået at opnå succes med value strategien, og det har gjort ham til en af de rigeste personer i USA.

Value Investorer tror ikke på den effektive markedshypotese, som siger at aktiekurserne allerede har indregnet al information vedrørende selskabet, og derfor reflektere aktiekursen altid selvskabtes værdi. Value investorer tror derimod på at aktier kan være over eller undervurderet i perioder. Value strategien bygger på at man skal købe aktierne når de er undervurderet, og sælge igen når de kommer op den reelle værdi eller over.

Teorien siger, at undervurderede aktier kan komme tilbage på deres reelle værdi, hvis virksomhedens fundamentale situation holder sig stærk. Danske Bank har siden marts 2017 mistet omkring 68% af deres værdi, og dermed ligger aktiekursen i forhold til egenkapital pr. aktie (kurs/indre værdi), på omkring samme niveau som under finanskrisen.

Aktien er med andre ord blevet meget billig, og derfor er det interessant at undersøge om Danske Bank er en god value investering. For at vurdere om Danske Bank er en god investering, vil opgaven undersøge fundamentale forhold vedrørende Danske Bank. Opgaven vil lægge meget vægt på forholdet mellem børskursen og selvskabtes fundamentale situation. Opgaven vil derfor indeholde en diskussion, om Danske Bank aktien er undervurderet af marked eller fair prissat. På baggrund af denne diskussion, vil opgaven afslutte med en vurdering om Danske Bank er en god investering på lang sigt.